इस बेचारे पुरुष के अनेक रूप यहाँ चित्रित हैं। सुदर्शन प्रियदर्शिनी की ‘सेंध’9 में हिन्दू ऋषभ ईसाई टीना से शादी करता है। तब माँ और उसके मन में था की धर्म तो ऊपरी चीज़ है। जब बच्चा होता है तो एक तरफ़ से राजू या राजा और दूसरी तरफ़ से निकोलुस नाम दिया जाता है। बड़ा होने पर पिता उसके मुंडन करवाना चाहता है और माँ बेपटिस्म। कहानी धर्म, संस्कार और ईश्वर की दार्शनिक व्याख्या करती नायक की द्वंद्व ग्रस्त मन:स्थितियाँ चित्रित करती है।